Rêxistinê Kongreya Starî yê Til Hemîsî seba rolê cinîyan aktîkerdişî û wayîr qerarîkerdişî Beldayanê Ebu Cirin,Til Ehmed, Ukaz û Ceza de 73 komunî ronayî.
Endama Kongreya Starî yê Til Hemîsî Ferdos Stam derheqê xebatê ci de nê wina qisey kerde: ‘‘ aşma êlule de ma dest bi komunan kerd. Reyna seba vernîya zewajanê domananî girewtişî, û derheqê şîdetê ser cinîyan û xeylê meselayanê bînan de zî ma semînerî viraştî. Komunan a giredayê komîteyê weşîye, xopawitiş, ekonomî û perwerdeyî zî estî. Bi nê komunan cinîyî eşkenê meseleyanê xo biresnî Kongreya Starî û komel de benî wayîrê qale û rolêko rayber kay kenî. Xeylê cayan de hema tiway nêbedilyo. No semed ra ma zaf tengayî antî la rixmê pêroyê astengîyan bi qiseykerdiş û dîyayîşan cayê ke destûr çîn bî zî ma komunê xo akerdî. No semedê cinîyan gamêka muhîm a. Ma do gamanê xo bizêdîne û serkewtiş dest bifinî.
